**Bahawalpur** (pandžabiksi ja urduksi ‏بہاولپور‎, *Bahāvalpūr*) on kaupunki Pakistanissa Punjabin provinssissa. Vuonna 2017 kaupungissa oli 682 116. Se oli aikoinaan Bahawalpurin ruhtinaskunnan pääkaupunki. Kaupungissa on monia loistokkaita palatseja niiltä ajoilta.

Maantiede
---------

Alluviaalitasankoa kaupungin ympärillä.
Bahawalpur sijaitsee Pakistanin Punjabin provinssissa hieman Sutlejjoelta etelään. Sutlejjoen laakson alluviaalitasanko on hedemällistä ja tioheään asuttua maatalousseutua. Länteen Bawalapurista sijaitsee Sindh ja itään aavikkoinen Pat tai Bar-niminen aavikkoinen alue Sutlejjoen laakson yläpuolella. Pohjoisessa ja lännessä sijaitsee Hakran syvänne.

Historia
--------

Bahawalpurinin entisten hallitsijoiden rakennuttama Noor Mahalin palatsi.
Nykyisen Bahawalpurin alueella oli aikanaan useita historiallisia kaupunkeja. Uch on vanha indoskyyttiläinen kaupunki hieman Bahawalpurin länsipuolella.

Itse Bahawalpur oli entisen Bahawalpurin ruhtinaskunnan pääkaupunki. Ruhtinaskunnan hallitseva Daudopta-suku oli peräisin Sindhin alueelta. Suvun toinen hallitsija Muhammad Bahawal Khan perusti nykyisen Bahawalpurin kaupungin vuonna 1748. Sikhien uhkaamat Bahawalpurin hallitsijat pyysivät apua briteiltä, jotka tekivät ruhtinaskunnasta suojelemansa alueen vuonna 1838. Ruhtinaskunnan kaudelta kaupungissa on esimerkiksi kaksi sen hallitsijoiden palatsia. Bahawalpuriin rakennettiin myös ensimmäinen Sutlej'n ylittänyt rautatiesilta. Bahawalpurin kaupunkikunta perustettiin vuonna 1874.

Bahawalpur oli brittien alainen ruhtinaskunta aina vuoteen 1947 saakka, jolloin sen hallitsija liittyi Intian jaon yhteydessä Pakistaniin. Se on ollut osa Punjabin provinssia vuodesta 1969.

Talous
------

Bahawalpuria ympäröivällä maaseudulla kasvatetaan vehnää, kikhernettä, puuvillaa, sokeriruokoa ja taateleja. Paikallisia teollisuuden tuotteita ovat puuvillaan liittyen puuvillansiemenjauho ja puuvillakankaat. Muita tuotteita ovat esimerkiksi silkki, matot ja saippua.

Väestö
------

Paikallinen tori.
Bahawalpurin asukasluku oli Pakistanin vuoden 2017 väestönlaskennan mukaan 682 116. Vuonna 1998 asukasluku oli 408 395. Alueen asukkaat ovat pääasiassa jateja ja balucheja.

Koulutus
--------

Kaupungissa on toiminut Islamian yliopisto vuodesta 1925. Vuonna 2011 päätettiin perustaa lisäksi naisten yliopisto kohottamalla Sadiq Girls Degree Collegen statusta.

Lähteet
-------

1. ↑  Bahawalpur- The City of Palaces *Times of Pakistan*.  Arkistoitu 5.7.2012. Viitattu 19.1.2013.
2. 1 2 3 4 5  Bahawalpur Encyclopaedia Britannica. Viitattu 25.10.2021. (englanniksi)
3. ↑  H.A.R. Gibb, J.H. Kramers, E. Levi-Provencal, J. Schacht: *Encyclopaedia of Islam (vol I A–B)*, s. 919. E.J. Brill, 1986. ISBN 90-04-08114-3.
4. ↑  Shahid Javed Burki: *Historical dictionary of Pakistan*, s. 91-92. 3. painos. Scarecrow Pres, 2006. ISBN 978-0-8108-5601-1. (englanniksi)
5. ↑  Urban localities by population size and their population by sex, annual growth rate and household size (pdf) Pakistan Bureau of Statistics.  Arkistoitu 18.11.2021. Viitattu 25.10.2021. (englanniksi)
6. ↑  About IUB Islamia University of Bahawalpur.  Arkistoitu 14.1.2013. Viitattu 19.1.2013.
7. ↑  Sadiq Degree College turns into Women University *Pakistan Observer*. Viitattu 19.1.2013.

Aiheesta muualla
----------------

* Kuvia tai muita tiedostoja aiheesta **Bahawalpur** Wikimedia Commonsissa